CELEX: 62016TN0191
Language: el
Date: 2016-04-25 00:00:00
Title: Υπόθεση T-191/16: Προσφυγή της 25ης Απριλίου 2016 – Λητώ Μαιευτικό Γυναικολογικό και Χειρουργικό Κέντρο κατά Επιτροπής

11.7.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 251/33
            
         Προσφυγή της 25ης Απριλίου 2016 – Λητώ Μαιευτικό Γυναικολογικό και Χειρουργικό Κέντρο κατά Επιτροπής
   (Υπόθεση T-191/16)
   (2016/C 251/39)
   Γλώσσα διαδικασίας: η ελληνική
   
      Διάδικοι
   
   
      Προσφεύγουσα: Λητώ Μαιευτικό Γυναικολογικό και Χειρουργικό Κέντρο ΑΕ (Αθήνα, Ελλάδα) (εκπρόσωπος: E. Τζαννίνη, δικηγόρος)
   
      Καθού: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να γίνει δεκτή η προσφυγή·
            
         
               —
            
            
               να ακυρωθεί η προσβαλλόμενη πράξη ήτοι η από 16/02/2016 απόφαση της Ευρωπαϊκής Επιτροπής C(2016) 1080 «σχετικά με την ανάκτηση συνολικού ποσού 109 415,20 ευρώ, προσαυξημένου με τους οφειλόμενους τόκους, από τη LITO HOSPITAL FOR WOMEN AE»·
            
         
               —
            
            
               να αναγνωριστεί ότι ο παρασχεθείς χρόνος εργασίας του προσωπικού της προσφεύγουσας για το παραδοθέν έργο είναι ο αναφερόμενος στο ιστορικό της προσφυγής·
            
         
               —
            
            
               να ληφθούν υπ’όψιν οι ισχυρισμοί της προσφεύγουσας, αν ήθελε κριθεί ότι είναι επιστρεπτέα τα ποσά όπως τα αποδέχεται στο από 05/11/2009 Υπόμνημα·
            
         
               —
            
            
               να ακυρωθεί η προσβαλλομένη και κατά το μέρος εκείνο για το οποίο δεν έχει καταβληθεί η γ' δόση·
            
         
               —
            
            
               να συμψηφιστούν τα τυχόν επιστρεπτέα ποσά με τα μηδέποτε καταβληθέντα ως γ' δόση η οποία παραμένει εκκρεμής επί δεκαετία·
            
         
               —
            
            
               να θεωρηθεί η προσφυγή ως γεγονός διακοπτικό της παραγραφής της αξιώσεως μας για την καταβολή της γ' δόσης· και
            
         
               —
            
            
               να καταδικαστεί η Επιτροπή στη δικαστική δαπάνη της προσφεύγουσας.
            
         
      Λόγοι ακυρώσεως/Ισχυρισμοί και κύρια επιχειρήματα
   
   Προς στήριξη της προσφυγής η προσφεύγουσα προβάλλει έξι λόγους:
   
               1.
            
            
               Ο πρώτος λόγος αντλείται από την παράβαση κανόνος δικαίου από την Ευρωπαϊκή Επιτροπή και τη μη δυνατότητα έκδοσης πράξης της Ευρωπαϊκής Επιτροπής προσβλητέας βάσει του άρθρου 263 ΣΛΕΕ για την προκείμενη υπόθεση.
            
         
               2.
            
            
               Ο δεύτερος λόγος αντλείται από τη μη λήψη υπ’όψιν από την Ευρωπαϊκή Επιτροπή των αποδεικτικών μέσων που της προσκομίστηκαν.
            
         
               3.
            
            
               Ο τρίτος λόγος αντλείται από τη μη λήψη υπ’όψιν από την Ευρωπαϊκή Επιτροπή πραγματικών ισχυρισμών που της προτάθηκαν κατά την όλη διαδικασία.
            
         
               4.
            
            
               Ο τέταρτος λόγος αντλείται από την παραβίαση της αρχής της δικαιολογημένης εμπιστοσύνης.
            
         
               5.
            
            
               Ο πέμπτος λόγος αντλείται από την καταχρηστικότητα του συμβατικού όρου περί μόνου τρόπου απόδειξης της παρασχεθείσας εργασίας.
            
         
               6.
            
            
               Ο έκτος λόγος αντλείται από την παραγραφή της αιτούμενης από την Επιτροπή απαίτησης.